****

**INFORMASJONSSKRIV 2019-2020 September 2019 Nr: 2**

**Felles satsninger:**

|  |
| --- |
| **IKKE PÅ MIN VAKT!** Kurset med May Britt Drugli er nå fullt. Vi jobber med å finne løsninger for å kunne tilby kurset til de som ikke allerede er påmeldt. Foreløpig er det kun mulig å delta på kurset for SFO-ansatte kl. 10-12 samme dag, men vi jobber med å undersøke andre alternativer også. |

|  |
| --- |
| **BTI**25.09.19 kl. 08.30-11.30 neste stafettlogg opplæring. 21.11.19 kl. 08.30-11.30 neste lederworkshop. |

|  |
| --- |
| **INFORMASJON FRA PPT**Ved behov for råd/ veiledning eller ved bekymring for et barn kan foresatte og/ eller barnehage benytte «Åpen tid» til anonym drøfting. «Åpen tid» er et lavterskel tilbud. Vi vil oppfordre barnehagene til å drøfte bekymringer tidlig, før det utvikler seg til større vansker. Et av formålene med «Åpen tid» er at vi sammen kommer frem til gode tiltak som kan prøves ut hjemme og/ eller i barnehagen. PPT tilbyr i samarbeid med ressursteamet for førskolebarn «Åpen tid» hver mandag kl. 14 og kl. 15. Ta kontakt med Elin på telefon 67 05 92 61 for å melde seg til «Åpen tid». Vi ønsker at barn som henvises til PPT har vært drøftet på «Åpen tid»/ med en ansatt i PPT, gjerne på et tidlig tidspunkt slik at tiltak har vært prøvd og evaluert før PPT kommer inn.I august 2019 begynte Andrea Kanavin Grythe som ny leder for PPT. Det er også kommet en del nye ansatte og ønsker dere å få tak i oss er nettsiden vår oppdatert med kontaktinformasjon til alle pp-rådgivere og psykologer.  |

**Intern informasjon:**

Realisering av Kvalitetsplan for nittedalsbarnehagene 2019-2022

Som tidligere informert om har vi søkt OU-midler for å få bistand fra KS-Konsulent i arbeidet med realisering av kvalitetsplanen. I tillegg vil pådrivergruppa med utgangspunkt i innspillene til den pedagogisk analysen som vi gjorde på styrernettverksmøte 4. september planlegge arbeidet i styrernettverkte videre.

Tilskudd til tiltak for å styrke den norskspråklige utviklingen for minoritetsspråklige barn i barnehage
Som vi har informert om tidligere er dette første året kommunen har mottatt flere midler enn det som har gått til å dekke utgifter knyttet opp mot stillingen pedagog for minoritetsspråklige barn. I forbindelse med medskapingsprosessen hvor vi så på bruk av disse ressursene (se referat fra dette i forrige info. skriv) ble vi enige om at resterende av disse midlene skulle gå til å ansette ekstra assistent i Skyset barnehage på grunn av meget stor andel barn med minoritetsspråklig bakgrunn, og for å delta på et pilotprosjekt som vil få overføringsverdi til alle nittedalsbarnehagene. I forbindelse med dette vil Nittedal kommune overføre kr. 60 000,- til Skyset Fus barnehage øremerket dette formålet.

Samarbeidsavtale mellom ressursteamet og nittedalsbarnehagene (se vedlegg)

Fristen for innspill til revidert samarbeidsavtale mellom ressursteam for førskolebarn og nittedalsbarnehagene var 1.september. Kommunen har ikke mottatt noen innspill, og dette betyr at avtalen vi sendte nå er trådt i kraft. Vi anbefaler alle barnehagene å gjennomgå denne med ansatt i ressursteamet samt resten av personalet. Kun sammen får vi det til.
Denne ligger også på innbyggerportalen.

Lokalt eksamensforberedende kurs - praksiskandidat ordning BUA.

Kurset er nå fulltegnet og kontrakter vil bli sendt ut til alle deltagerne i løpet av de nærmeste dagene.

Folkehelsemidler og Mini-Røris

De 12 som ønsker Mini- Røris kurs i egen barnehage er: Mortetjern, Fortet, Gnisten, Hundremeterskogen, Haugeråsen, Industriveien, Skyset, Skytta, Steinrøysa, Kruttverket, Nygård og Bjertnes. Dessverre kunne instruktørene bare «stille» to dager før jul og vi har lagt opp til 3 kurs per dag. Det betyr at det bare er 6 barnehagen som får kurset nå, dersom ikke dere på eget initiativ går sammen flere barnehager. Vi beklager dette og håper å kunne gi det samme tilbudet etter jul dersom det er interesse for det.

Alternative dager/tider er:

**Torsdag 10.oktober: kl. 09.00-10.30 eller 11.00-12.30 eller 13.00-14.30
Torsdag 7.november kl. 09.00-10.30 eller 11.00-12.30 eller 13.00-14.30**
Meld fra til Merethe hvilken dag og klokkeslett dere ønsker. Det «førstemann til mølla» prinsippet som gjelder (blant de 12 nevnte barnehagene).

Styrernettverket:

Som dere vet ble Mona Bråtasæter tilsatt som ny styrer i Mortetjern barnehage fra 01.august. Siden Stine Follerås slutter i Bjertnes barnehage 1.oktober og ny styrer Hanne Kopperstad ikke tiltrer før 1.januar, vil Mona Bråtasæter fungere som styrer i Bjertnes barnehage fra 1.oktober-1.januar og Hege Bratteng vil fungere som styrer i Mortetjern barnehage i tilsvarende periode.

**Eksternt informasjon:**

Tilskudd til svømmeopplæring i barnehage

<https://www.fylkesmannen.no/oslo-og-viken/barnehage-og-opplaring/nyheter---barnehage-og-opplaring/2019/09/tilskudd-til-svomming-i-barnehage/>

Ny rådgivningstjeneste fra Statped

Statped har opprettet en rådgivningstjeneste, hvor du kan ringe, chatte eller sende epost og få hjelp av en av deres erfarne rådgivere.

<https://www.statped.no/spor-oss/>

Tilretteleggingsmidler med lokal prioritering 2019-2020

Barnehageeiere, som har ansatte som utdanner seg til barnehagelærer ved siden av jobb i barnehagen, får anledning til å søke Fylkesmannen i Oslo og Viken om tilretteleggingsmidler for studieåret 2019-2020. Fristen for barnehageeiere i Oslo og Viken å søke om tilretteleggingsmidler hos Fylkesmannen for dette studieåret er 30. september 2019.

## Hilsen Merethe, Thomas og Anette

**Vedlegg:**

Samarbeidsavtale mellom ressursteam og nittedalsbarnehagene